I PIELIKUMS

ES ekomarķējuma kritēriji ES ekomarķējuma piešķiršanai kosmētikas līdzekļiem

SATVARS

Kritēriju noteikšanas mērķi

ES ekomarķējuma kritēriji ir orientēti uz vidiskā snieguma ziņā tirgū labākajiem kosmētikas līdzekļiem. Kritēriju uzmanības centrā ir galvenā vidiskā ietekme, kas saistīta ar šo produktu aprites ciklu, un tie ir vērsti uz dažādu aprites ekonomikas aspektu popularizēšanu.

Kritēriju mērķis jo īpaši ir popularizēt produktus, kam ir ierobežota ietekme ekotoksiskuma un bionoārdāmības ziņā, kas drīkst saturēt tikai ierobežotu daudzumu bīstamu vielu un kam izmantots mazāk iepakojuma, kuru var viegli reciklēt. Tiek veicināta reciklējamu materiālu un atkārtoti uzpildāma iepakojuma izmantošana.

Tāpēc šie kritēriji:

1) nosaka prasības, ar ko ierobežo vispārējo toksiskumu ūdens vidē;

2) nosaka prasības, ar ko nodrošina, ka sastāvdaļas ir bionoārdāmas un nav noturīgas ūdenī;

3) atzīst un izceļ produktus, kuros ir ierobežota bīstamu vielu izmantošana;

4) nosaka prasības, ar ko veicina tarā esošā produkta maksimālu izlietošanu un iepakojuma materiālu izmantošanas samazināšanu līdz minimumam, kā arī plastmasas reciklējamību;

5) atzīst un izceļ produktus, kuros ir atjaunīgas sastāvdaļas ar ilgtspējīgu izcelsmi;

6) garantē, ka produkts atbilst konkrētām kvalitātes prasībām un apmierina lietotāju;

7) nosaka prasību informēt patērētājus par vidiskajiem ieguvumiem, kas saistīti ar produktu, lai veicinātu tā pirkšanu.

Kritēriji ES ekomarķējuma piešķiršanai “kosmētikas līdzekļiem” ir šādi:

1) toksiskums ūdens organismiem – noskalojamu līdzekļu robežatšķaidījums (CDV);

2) noskalojamu līdzekļu bionoārdāmība;

3) nenoskalojamu līdzekļu toksiskums ūdens vidē un bionoārdāmība;

4) aizliegtas un ierobežotas vielas;

5) iepakojums;

6) ilgtspējīga palmu eļļas, palmu kodolu eļļas un to atvasinājumu ieguve;

7) piemērotība lietošanai;

8) informācija ES ekomarķējumā.

Novērtēšana un verifikācija

a) Prasības

Konkrētas novērtēšanas un verifikācijas prasības ir norādītas katra kritērija ietvaros.

Ja pieteikuma iesniedzējam jāiesniedz deklarācijas, dokumentācija, analīžu rezultāti, testēšanas ziņojumi vai citi pierādījumi par atbilstību kritērijiem, tos pēc vajadzības var sagatavot pieteikuma iesniedzējs un/vai tā piegādātājs(-i), un/vai piegādātāja(-u) piegādātāji utt.

Kompetentās iestādes pirmām kārtām atzīst tādus apliecinājumus, kurus izdevušas struktūras, kas akreditētas atbilstīgi attiecīgajam saskaņotajam laboratoriskās testēšanas un kalibrēšanas standartam, un verifikācijas, ko veikušas struktūras, kuras akreditētas atbilstīgi attiecīgajam saskaņotajam ražojumu, procesu un pakalpojumu sertifikācijas struktūru standartam.

Attiecīgā gadījumā drīkst izmantot citas testēšanas metodes nekā tās, kuras ir norādītas katram kritērijam, ja kompetentā iestāde, kas novērtē pieteikumu, šādas metodes atzīst par līdzvērtīgām.

Attiecīgā gadījumā kompetentās iestādes, lai pārliecinātos par šo kritēriju ievērošanu, var pieprasīt apliecinošus dokumentus un veikt neatkarīgu verifikāciju vai objektu inspekcijas.

Par piegādātāju un ražotņu izmaiņām, kas attiecas uz ražojumiem, kuriem ir piešķirts ES ekomarķējums, kompetentajām iestādēm paziņo, sniedzot apliecinošu informāciju, kas ļauj verificēt, ka atbilstība kritērijiem joprojām tiek ievērota.

Priekšnoteikums ir tāds, ka produktam jāatbilst visām tās valsts vai valstu piemērojamajām juridiskajām prasībām, kurā(-ās) produktu laiž tirgū. Pieteikuma iesniedzējs deklarē produkta atbilstību šai prasībai.

Papildinājumā minēts mazgāšanas līdzekļu sastāvdaļu datubāzes saraksts (DID saraksts), kurā iekļautas daudzas no plašāk izmantojamajām mazgāšanas līdzekļu un kosmētikas līdzekļu sastāvdaļām. Tas ir izmantojams, lai iegūtu datus, pēc kuriem aprēķina robežatšķaidījumu (CDV) (1. kritērijs), novērtē izmantoto vielu bionoārdāmību (2. kritērijs) un novērtē nenoskalojamo līdzekļu bionoārdāmību un toksiskumu ūdens vidē (3. kritērijs). Attiecībā uz vielām, kas nav ietvertas DID sarakstā, sniegti norādījumi par to, kā aprēķināt vai ekstrapolēt relevantos datus. DID saraksta jaunākā redakcija ir pieejama ES ekomarķējuma tīmekļa vietnē (1) vai attiecīgo kompetento iestāžu tīmekļa vietnēs.

Kompetentajai iestādei iesniedz visu galaproduktā iekļauto vielu sarakstu, kurā norāda tirdzniecības nosaukumu (ja tāds ir), ķīmisko nosaukumu, CAS numuru, Kosmētikas līdzekļu sastāvdaļu starptautiskās nomenklatūras (INCI) apzīmējumus, DID numuru (2) (ja tāds ir), tā funkciju, formu un % masas koncentrāciju (ieskaitot un neieskaitot ūdeni) neatkarīgi no koncentrācijas galaprodukta sastāvā. Ar priedēkli “nano-”, kurš liekams iekavās, sarakstā skaidri norāda visas sarakstā uzskaitītās vielas, kas ir nanomateriālu formā.

Par katru sarakstā norādīto izmantoto vielu iesniedz drošības datu lapu (DDL) saskaņā ar Eiropas Parlamenta un Padomes Regulu (EK) Nr. 1907/2006 (3). Ja DDL par kādu vielu nav pieejama, jo minētā viela ir daļa no maisījuma, pieteikuma iesniedzējs iesniedz DDL par maisījumu.

Novērtējumam ir vajadzīgs arī pieteikuma iesniedzēja rakstisks apstiprinājums, ka ir izpildīti visi kritēriji.

Piezīme. Kosmētikas līdzekļa kategorijas noteikšanai izmanto marķējumu, paziņojumus un/vai norādījumu informāciju, kas pievienota līdzeklim. Ja kosmētikas līdzeklis tiek tirgots dažādiem kosmētiskiem lietojumiem, tam piešķir to kosmētikas līdzekļu kategoriju, kurai piemēro stingrākos kritērijus.

b) Mērījumu robežvērtības

Visām vielām jāatbilst ekoloģiskajiem kritērijiem, kā noteikts 1. tabulā.

1. tabula

Robežvērtības, kas piemērojamas vielām, kuras izmanto kosmētikas līdzekļos (masas %), un kas norādītas par katru kritēriju. Saīsinājumi: CLP – klasificēšana, marķēšana un iepakojums; CMR – kancerogēna, mutagēna vai toksiska reproduktīvajai sistēmai N/P – nav piemērojams.

Kritērija nosaukums Konservanti Krāsvielas Smaržvielas Piemaisījumi Citas vielas (piemēram, virsmaktīvās vielas, enzīmi, UV filtri) 1. kritērijs. Toksiskums ūdens organismiem — noskalojamo kosmētikas līdzekļu robežatšķaidījums (CDV) bez ierobežojuma ((*1)) bez ierobežojuma ((*1)) bez ierobežojuma ((*1)) ≥ 0,0100 bez ierobežojuma ((*1)) 2. kritērijs. Noskalojamo kosmētikas līdzekļu bionoārdāmība bez ierobežojuma ((*1)) bez ierobežojuma ((*1)) bez ierobežojuma ((*1)) ≥ 0,0100 bez ierobežojuma ((*1)) 3. kritērijs. Kosmētikas līdzekļu, ko nenoskalo, bionoārdāmība un toksiskums ūdens vidē bez ierobežojuma ((*1)) bez ierobežojuma ((*1)) bez ierobežojuma ((*1)) ≥ 0,0010 bez ierobežojuma ((*1)) 4. kritērijs. Aizliegtas un ierobežotas vielas 4.a)i) kritērijs. Ierobežojumi izmantotajām vielām, kas klasificētas saskaņā ar Eiropas Parlamenta un Padomes Regulu (EK) Nr. 1272/2008 (4) (noskalojamie kosmētikas līdzekļi) ≥ 0,0100 ((*2)) ≥ 0,0100 ((*2)) ≥ 0,0100 ≥ 0,0100 ≥ 0,0100 4.a)i) kritērijs. Ierobežojumi izmantotajām vielām, kas klasificētas saskaņā ar Eiropas Parlamenta un Padomes Regulu (EK) Nr. 1272/2008 (kosmētikas līdzekļi, ko nenoskalo) ≥ 0,0010 ((*2)) ≥ 0,0010 ((*2)) ≥ 0,0010 ≥ 0,0010 ≥ 0,0010 4.a)ii) kritērijs: Ierobežojumi izmantotajām vielām, kas klasificētas saskaņā ar Regulu (EK) Nr. 1272/2008 (kancerogēnas, mutagēnas vai toksiskas reproduktīvajai sistēmai) (noskalojamie kosmētikas līdzekļi un kosmētikas līdzekļi, ko nenoskalo) bez ierobežojuma ((*1)) bez ierobežojuma ((*1)) bez ierobežojuma ((*1)) bez ierobežojuma ((*1)) bez ierobežojuma ((*1)) 4.a)iii) kritērijs. Līdzekļa klasifikācija (noskalojamie kosmētikas līdzekļi un kosmētikas līdzekļi, ko nenoskalo) bez ierobežojuma ((*1)) bez ierobežojuma ((*1)) bez ierobežojuma ((*1)) bez ierobežojuma ((*1)) bez ierobežojuma ((*1)) 4.b) kritērijs. Izmantošanai aizliegtās vielas (noskalojamie kosmētikas līdzekļi un kosmētikas līdzekļi, ko nenoskalo) bez ierobežojuma ((*1)) bez ierobežojuma ((*1)) bez ierobežojuma ((*1)) bez ierobežojuma ((*1)) bez ierobežojuma ((*1)) 4.c) kritērijs. Ierobežojumi attiecībā uz vielām, kas rada ļoti lielas bažas (noskalojamie kosmētikas līdzekļi un kosmētikas līdzekļi, ko nenoskalo) bez ierobežojuma ((*1)) bez ierobežojuma ((*1)) bez ierobežojuma ((*1)) bez ierobežojuma ((*1)) bez ierobežojuma ((*1)) 4.d) kritērijs. Smaržvielas (noskalojamie kosmētikas līdzekļi) N/P N/P bez ierobežojuma ((*1)) ≥ 0,0100 N/P 4.d) kritērijs. Smaržvielas (kosmētikas līdzekļi, ko nenoskalo) N/P N/P bez ierobežojuma ((*1)) ≥ 0,0010 N/P 4.e) kritērijs. Konservanti (noskalojamie kosmētikas līdzekļi) bez ierobežojuma ((*1)) N/P N/P ≥ 0,0100 N/P 4.e) kritērijs. Konservanti (kosmētikas līdzekļi, ko nenoskalo) bez ierobežojuma ((*1)) N/P N/P ≥ 0,0010 N/P 4.f) kritērijs. Krāsvielas (noskalojamie kosmētikas līdzekļi) N/P bez ierobežojuma ((*1)) N/P ≥ 0,0100 N/P 4.f) kritērijs. Krāsvielas (kosmētikas līdzekļi, ko nenoskalo) N/P bez ierobežojuma ((*1)) N/P ≥ 0,0010 N/P 4.g) kritērijs. UV filtri (kosmētikas līdzekļi, ko nenoskalo) N/P N/P N/P ≥ 0,0010 bez ierobežojuma ((*1)) ((*3)) 6. kritērijs. Ilgtspējīga palmu eļļas, palmu kodolu eļļas un to atvasinājumu ieguve 6. kritērijs. Ilgtspējīga palmu eļļas, palmu kodolu eļļas un to atvasinājumu ieguve (noskalojamie kosmētikas līdzekļi) bez ierobežojuma ((*1)) bez ierobežojuma ((*1)) bez ierobežojuma ((*1)) ≥ 0,0100 bez ierobežojuma ((*1)) 6.a) kritērijs. Ilgtspējīga palmu eļļas, palmu kodolu eļļas un to atvasinājumu ieguve (kosmētikas līdzekļi, ko nenoskalo) bez ierobežojuma ((*1)) bez ierobežojuma ((*1)) bez ierobežojuma ((*1)) ≥ 0,0010 bez ierobežojuma ((*1))

Šajā pielikumā piemēro šādas definīcijas:

1) “aktīvais saturs” (AC) ir produktā izmantoto organisko vielu summa (gramos) (izņemot ūdens saturu sastāvdaļās), kas aprēķināta, ņemot vērā visas galaprodukta sastāvdaļas. Neorganiskas abrazīvās vielas netiek ņemtas vērā aktīvā satura aprēķināšanā;

2) “bērniem paredzētie līdzekļi” ir produkti, ko tirgo lietošanai bērniem līdz 12 gadu vecumam, un produkti, ko tirgo kā “ģimenes produktus”;

3) “izmantotās vielas” ir visas vielas kosmētikas līdzeklī, tostarp piedevas (piemēram, konservanti un stabilizētāji) izejvielās. Par izmantotajām vielām uzskata arī vielas, par kurām zināms, ka tās izdalās no izmantotajām vielām (piemēram, formaldehīds no konservantiem un arilamīns no azokrāsvielām un azopigmentiem). Atliekvielas, piesārņotājus, blakusproduktus utt. no ražošanas, tostarp izejvielu ražošanas, kuri paliek izejvielās daudzumā ≥ 1 000 ppm (≥ 0,1000 masas % ≥ 1 000 mg/kg), vienmēr uzskata par izmantotajām vielām neatkarīgi no koncentrācijas galaproduktā;

4) “piemaisījumi” ir atliekvielas, piesārņotāji, blakusprodukti utt. no ražošanas, tostarp izejvielu ražošanas, kuri paliek izejvielās / sastāvdaļās un/vai galaproduktā koncentrācijā, kas mazāka nekā 100 ppm (0,0100 masas %, 100 mg/kg) noskalojamos līdzekļos un mazāka nekā 10 ppm (0,0010 masas %, 10,0 mg/kg) nenoskalojamos līdzekļos;

5) “mikroplastmasa” ir nešķīstošas makromolekulāras plastmasas daļiņas, kuru izmērs ir mazāks par 5 mm un kuras iegūtas vienā no šādiem procesiem: a) polimerizācijas procesā, piemēram, polipievienošanā vai polikondensācijā, vai citos līdzīgos procesos, kuros izmanto monomērus vai citas izejvielas; b) ķīmiski modificējot dabīgas vai sintētiskas makromolekulas; c) mikrobioloģiskā fermentācijā;

6) “primārais iepakojums” ir iepakojums, kas ir tiešā saskarē ar saturu un kas paredzēts kā tirdzniecības vietā lietotājam vai patērētājam pieejamā mazākā pārdošanas vienība;

7) “nanomateriāls” ir īpaši izgatavots nešķīstošs vai bioloģiski noturīgs materiāls, kam vismaz viens ārējais parametrs vai iekšējās struktūras izmēri ir no 1 līdz 100 nm saskaņā ar Regulu (EK) Nr. 1223/2009 (5);

8) “sekundārais iepakojums” ir iepakojums, ko var noņemt no produkta, neskarot tā īpašības, un kas paredzēts noteikta daudzuma pārdošanas vienību grupēšanai tirdzniecības vietā, ja produktus šādā veidā pārdod gala lietotājam vai patērētājam, vai ja iepakojums ir domāts tikai krājumu papildināšanai tirdzniecības vietā;

9) “vielas, kas atzītas par tādām, kam ir endokrīni disruptīvas īpašības” ir vielas, kas atzītas par tādām, kam ir endokrīni disruptīvas īpašības (attiecībā uz cilvēku veselību un/vai vidi) saskaņā ar Eiropas Parlamenta un Padomes Regulas (EK) Nr. 1907/2006 (6) 57. panta f) punktu (to kandidātvielu saraksts apstiprināšanai, kuras rada ļoti lielas bažas) vai saskaņā ar Eiropas Parlamenta un Padomes Regulām (ES) Nr. 528/2012 (7) vai (EK) Nr. 1107/2009 (8).

ES EKOMARĶĒJUMA KRITĒRIJI KOSMĒTIKAS LĪDZEKĻIEM

1. kritērijs. Toksiskums ūdens organismiem – noskalojamo līdzekļu robežatšķaidījums (CDV)

Noskalojamo līdzekļu kopējais CDV toksiskums, kā norādīts 2. tabulā, nepārsniedz turpmāk norādītās robežvērtības.

2. tabula

CDV robežvērtības

Produkts CDV (l/g AC) Šampūni, ziepes, dušas līdzekļi, skūšanās ziepes un zobu pasta (cietā veidā) 2 200 Šķidrās ziepes un dušas līdzekļi 10 000 Šampūni (šķidrā veidā) 11 000 Kosmētikas līdzekļi sieviešu higiēnai 12 000 Matu kondicionētāji 12 000 Noskalojamie matu ieveidošanas un apstrādes līdzekļi (matu krāsas) 12 000 Noskalojamie ādas kopšanas līdzekļi (eksfolianti) 12 000 Skūšanās putas, skūšanās želejas, skūšanās krēmi 12 000 Zobu pasta un mutes skalojamie līdzekļi 12 000 Citi noskalojamie līdzekļi 12 000

CDV aprēķina, izmantojot šādu vienādojumu:

CDV = ∑ CDV (izmantotā viela i) = ∑ masa (i) x DF (i) x 1000/TF hroniskais (i),

kur

“masa (i)” ir izmantoto vielu masa (gramos) uz 1 gramu AC (t. i., izmantoto vielu normalizēts īpatsvars AC); “DF (i)” ir izmantotās pievienotās vielas noārdīšanās koeficients; “TF hroniskais (i)” ir izmantotās pievienotās vielas toksiskuma koeficients (miligrami/litrā).

Novērtēšana un verifikācija. Pieteikuma iesniedzējs iesniedz produkta CDV vērtības aprēķinu. CDV vērtības aprēķināšanai izmantojamā izklājlapa ir pieejama ES ekomarķējuma tīmekļa vietnē. DF un TF hroniskās vērtības ir norādītas DID saraksta A daļā. Ja izmantotā viela nav iekļauta DID saraksta A daļā, pieteikuma iesniedzējam jāaprēķina vērtības atbilstoši norādījumiem DID saraksta B daļā un jāpievieno saistītā dokumentācija (papildu informācijai skatīt papildinājumu).

2. kritērijs. Noskalojamo līdzekļu bionoārdāmība

a) Virsmaktīvo vielu bionoārdāmība

Visas virsmaktīvās vielas ir viegli bionoārdāmas aerobos apstākļos un bionoārdāmas anaerobos apstākļos.

Prasība par anaerobo noārdīšanos neattiecas uz turpmāk norādīto.

Virsmaktīvās vielas ar tīrīšanas un/vai putošanas funkciju zobu pastās.

b) Izmantoto organisko vielu bionoārdāmība

Visu izmantoto organisko vielu saturs produktā, kuras aerobos apstākļos nav bionoārdāmas (nav viegli bionoārdāmas) (aNBO) vai anaerobos apstākļos nav bionoārdāmas (anNBO), nepārsniedz 3. tabulā norādītās robežvērtības.

3. tabula

aNBO un anNBO robežvērtības

Produkts aNBO (mg/g AC) anNBO (mg/g AC) Šampūni, ziepes, dušas līdzekļi un zobu pasta (cietā veidā) 5 5 Skūšanās cietās ziepes 10 10 Kosmētikas līdzekļi sieviešu higiēnai 15 15 Matu kondicionētāji 15 15 Šķidrās ziepes un dušas līdzekļi 15 15 Noskalojamie matu ieveidošanas un apstrādes līdzekļi (matu krāsas) 15 15 Noskalojamie ādas kopšanas līdzekļi (eksfolianti) 15 15 Šampūns (šķidrā veidā) 20 20 Zobu pastas, mutes skalojamie līdzekļi 15 15 Skūšanās putas, skūšanās želejas, skūšanās krēmi 70 40 Citi noskalojamie līdzekļi 15 15

Novērtēšana un verifikācija. Pieteikuma iesniedzējs iesniedz dokumentāciju par virsmaktīvo vielu bionoārdāmību, kā arī produkta aNBO un anNBO vērtības aprēķinu. Produkta aNBO un anNBO vērtības aprēķināšanai izmantojamā izklājlapa ir pieejama ES ekomarķējuma tīmekļa vietnē.

Virsmaktīvo vielu bionoārdāmības vērtības un izmantoto organisko vielu aNBO un anNBO vērtības norāda ar atsauci uz DID sarakstu. Par izmantotajām vielām, kas nav iekļautas DID sarakstā, atbilstīgi papildinājumā sniegtajiem norādījumiem iesniedz relevanto informāciju no literatūras vai citiem avotiem vai atbilstīgus testēšanas rezultātus kopā ar toksikologa deklarāciju, kas apliecina, ka šīm vielām piemīt bionoārdāmība aerobos un anaerobos apstākļos.

Ja nav pieejama iepriekšminētajām prasībām atbilstoša dokumentācija, izmantoto vielu, kas nav virsmaktīva viela, var atbrīvot no prasības par anaerobo bionoārdāmību, ja ir izpildīts viens no šādiem trīs nosacījumiem:

1. viela viegli noārdās un ir ar zemu adsorbcijas pakāpi (A < 25 %);

2. viela viegli noārdās un ir ar augstu desorbcijas pakāpi (D > 75 %);

3. viela viegli noārdās un nav bioakumulatīva.

Testēšanu attiecībā uz adsorbciju/desorbciju var veikt saskaņā ar Ekonomiskās sadarbības un attīstības organizācijas (ESAO) Norādījumiem Nr. 106.

3. kritērijs. Nenoskalojamu līdzekļu toksiskums ūdens vidē un bionoārdāmība

Vismaz 95 % masas neorganisko izmantoto vielu kopējā satura ir:

— viegli bionoārdāmas (ESAO 301 A-F), un/vai

— zemākais toksiskums ūdens vidē NOEC/ECx > 0,1 mg/l vai EC/LC50 > 10,0 mg/l un nav bioakumulatīvas, un/vai

— zemākais toksiskums ūdens vidē NOEC/ECx > 0,1 mg/l vai EC/LC50 > 10,0 mg/l un var būt potenciāli bionoārdāmas (ESAO 302 A-C), un/vai

— zemākais toksiskums ūdens vidē NOEC/ECx > 0,1 mg/l vai EC/LC50 > 10,0 mg/l un nav biopieejamas (molekulmasa > 700 g/mol).

Minētā prasība neattiecas uz UV filtriem līdzekļos, ko nenoskalo un kam ir saules aizsargfunkcija.

Novērtēšana un verifikācija. Pieteikuma iesniedzējs iesniedz dokumentāciju par bionoārdāmības un toksiskuma ūdens vidē vērtībām.

Par izmantotajām vielām, kas nav iekļautas DID sarakstā, atbilstīgi papildinājumā sniegtajiem norādījumiem iesniedz attiecīgo informāciju no literatūras vai citiem avotiem vai atbilstīgus testēšanas rezultātus, kas apliecina bionoārdāmības / toksiskuma / bioakumulatīvā potenciāla / biopieejamības specifikācijas, kā aprakstīts papildinājumā.

4. kritērijs. Aizliegtas un ierobežotas vielas

4.a) Ierobežojumi attiecībā uz vielām, kas klasificētas saskaņā ar Regulu (EK) Nr. 1272/2008

(i) Ja vien 5. tabulā nav norādīta atkāpe, produkts nesatur tādas vielas tādā koncentrācijā, kas vienāda ar vai lielāka par 0,0100 % masas noskalojamiem līdzekļiem un 0,0010% masas nenoskalojamiem līdzekļiem, kuras atbilst kritērijiem, pēc kuriem saskaņā ar Regulu (EK) Nr. 1272/2008 tās klasificējamas kādā no 4. tabulā uzskaitītajām apdraudējumu klasēm, kategorijām un saistītajiem bīstamības apzīmējumu kodiem.

Ja vispārīgās vai specifiskās robežkoncentrācijas, kas noteiktas saskaņā ar Regulas (EK) Nr. 1272/2008 10. pantu, ir stingrākas, izmanto tās.

4. tabula

Ierobežotas bīstamības klases, kategorijas un saistītie bīstamības apzīmējuma kodi

Akūts toksiskums 1. un 2. kategorija 3. kategorija H300 Norijot iestājas nāve H301 Toksisks, ja norij H310 Nonākot saskarē ar ādu, iestājas nāve H311 Toksisks, ja nonāk saskarē ar ādu H330 Ieelpojot iestājas nāve H331 Toksisks ieelpojot H304 Var izraisīt nāvi, ja norij vai iekļūst elpceļos EUH070 Toksisks saskarē ar acīm Toksiska ietekme uz konkrētu mērķorgānu 1. kategorija 2. kategorija H370 Rada orgānu bojājumus H371 Var izraisīt orgānu bojājumus H372 Izraisa orgānu bojājumus ilgstošas vai atkārtotas iedarbības rezultātā H373 Var izraisīt orgānu bojājumus ilgstošas vai atkārtotas iedarbības rezultātā Elpceļu un ādas sensibilizācija ((*1)) 1.A kategorija 1.B kategorija H317 Var izraisīt alerģisku ādas reakciju H317 Var izraisīt alerģisku ādas reakciju H334 Ja ieelpo, var izraisīt alerģiju vai astmas simptomus vai apgrūtināt elpošanu H334 Ja ieelpo, var izraisīt alerģiju vai astmas simptomus vai apgrūtināt elpošanu Bīstamība ūdens videi 1. un 2. kategorija 3. un 4. kategorija H400 Ļoti toksisks ūdens organismiem H412 Kaitīgs ūdens organismiem ar ilgstošām sekām H410 Ļoti toksisks ūdens organismiem ar ilgstošām sekām H413 Var radīt ilgstošas kaitīgas sekas ūdens organismiem H411 Toksisks ūdens organismiem ar ilgstošām sekām Bīstamība ozona slānim H420 Bīstams sabiedrības veselībai un videi, jo iznīcina ozonu atmosfēras augšējā slānī





5. tabula

Atkāpes no ierobežojumiem attiecībā uz izmantotām vielām, kas klasificētas saskaņā ar Regulu (EK) Nr. 1272/2008, un piemērojamie nosacījumi

Vielas veids Piemērojamība Bīstamības klase, kategorija un bīstamības apzīmējuma kods, kam piemērojama atkāpe Atkāpes nosacījumi Virsmaktīvās vielas Noskalojamie līdzekļi un līdzekļi, ko nenoskalo H412: Kaitīgs ūdens organismiem ar ilgstošām sekām Kopējā koncentrācija < 20 masas % no galaprodukta Nātrija fluorīds Noskalojamie mutes dobuma higiēnas līdzekļi H301: Toksisks, ja norij Tikai mutes dobuma higiēnas līdzekļos (mutes skalojamos līdzekļos un zobu pastā)

ii) Ja vien 7. tabulā nav norādīta atkāpe, vielas, kas atbilst kritērijiem, lai tās klasificētu ar 6. tabulā uzskaitītajiem bīstamības apzīmējumiem, neiekļauj galaproduktā vai tā sastāvdaļās neatkarīgi no to koncentrācijas. 6. tabula Izslēgtas bīstamības klases, kategorijas un saistītie bīstamības apzīmējuma kodi Kancerogēna, mutagēna vai toksiska reproduktīvajai sistēmai 1.A un 1.B kategorija 2. kategorija H340 Var izraisīt ģenētiskus bojājumus H341 Ir aizdomas, ka var izraisīt ģenētiskus bojājumus H350 Var izraisīt vēzi H351 Ir aizdomas, ka var izraisīt vēzi H350i Var izraisīt vēzi ieelpojot H360F Var negatīvi ietekmēt auglību H361f Ir aizdomas, ka negatīvi ietekmē auglību H360D Var nodarīt kaitējumu nedzimušam bērnam H361d Ir aizdomas, ka var nodarīt kaitējumu nedzimušam bērnam H360FD Var negatīvi ietekmēt auglību. Var nodarīt kaitējumu nedzimušam bērnam H361fd Ir aizdomas, ka negatīvi ietekmē auglību. Ir aizdomas, ka var nodarīt kaitējumu nedzimušam bērnam H360Fd Var negatīvi ietekmēt auglību. Ir aizdomas, ka var nodarīt kaitējumu nedzimušam bērnam H362 Var radīt kaitējumu ar krūti barotam bērnam H360Df Var nodarīt kaitējumu nedzimušam bērnam. Ir aizdomas, ka negatīvi ietekmē auglību 7. tabula Atkāpes attiecībā uz ierobežojumiem vielām, kas klasificētas kā CMR saskaņā ar Regulu (EK) Nr. 1272/2008, un piemērojamie nosacījumi Vielas veids Piemērojamība Bīstamības klase, kategorija un bīstamības apzīmējuma kods, kam piemērojama atkāpe Atkāpes nosacījumi Titāna dioksīds (nanoformā) UV filtri kosmētikas līdzekļos, ko nenoskalo un kam ir saules aizsargfunkcija H351: Ir aizdomas, ka var izraisīt vēzi Jāatbilst SCCS/1516/13, SCCS/1580/16 un SCCS/1583/17. Nevar izmantot pulverveidā vai izsmidzināmā veidā

iii) Izmantotās vielas, kas klasificētas kā videi bīstamas saskaņā ar Regulu (EK) Nr. 1272/2008, var iekļaut līdzeklī līdz šādam maksimālajam daudzumam: 100·c [H410] +10·c [H411] +c [H412] ≤ 2,5 %, kur “c” ir līdzekļa frakcija (mērot procentos no masas), kuru veido klasificētā viela. Piemēro turpmāk izklāstītos izņēmumus. — Tomēr cinka savienojumus (ko klasificē kā H410), var iekļaut cinka ziedēs/krēmos, ko tirgo kairinātas ādas ārstēšanai, līdz ne vairāk kā 25 %, un šādos gadījumos uz tiem var neattiecināt aprēķinu. — Uz virsmaktīvajām vielām, kas klasificētas kā H412, šo prasību neattiecina.

4.a) kritēriju nepiemēro vielām, uz kurām attiecas Regulas (EK) Nr. 1907/2006 2. panta 7. punkta a) un b) apakšpunkts, kas nosaka kritērijus, saskaņā ar kuriem minētās regulas IV un V pielikumā iekļautas vielas var atbrīvot no prasībām par reģistrāciju, pakārtotajiem lietotājiem un novērtēšanu. Lai noteiktu, vai minētais izņēmums ir piemērojams, pieteikuma iesniedzējs pārbauda vielas un maisījumus galaproduktā.

4.b) Izmantošanai aizliegtās vielas

Nedz paša līdzekļa formulējumā, nedz formulējumā iekļauta maisījuma sastāvā, nedz kā piemaisījumus neiekļauj arī šādas vielas neatkarīgi no to koncentrācijas:

i) alkilfeniletoksilāti (APEO) un citi alkilfenilatvasinājumi [1];

ii) butilhidroksitoluols (BHT) [2] un butilhidroksianizols (BHA);

iii) kokamīds DEA;

iv) deltametrīns;

v) dietilēntriamīnpentaetiķskābe (DTPA) un tās sāļi;

vi) etilēndiamīntetraetiķskābe (EDTA) un tās sāļi un fosfonāti, kas nav viegli bionoārdāmi [3];

vii) mikroplastmasa un mikrolodītes;

viii) minerāleļļu piesātinātie ogļūdeņraži (MOSH) un minerāleļļu aromātiskie ogļūdeņraži (MOAH) lūpu kopšanas līdzekļos, ja nav izpildīti ieteikumi (9), ko par minerāleļļām sniegusi Cosmetic Europe;

ix) nanomateriāli, izņemot, ja tos lieto saskaņā ar nosacījumiem, kas attiecībā uz konkrētiem nanomateriāliem paredzēti Regulas (EK) Nr. 1223/2009 III, IV un VI pielikumā;

x) nitromuskusi un policikliskie muskusi;

xi) perfluorētas un polifluorētas vielas;

xii) ftalāti;

xiii) rezorcīns;

xiv) nātrija hipohlorīts, hloramīns un nātrija hlorīts;

xv) nātrija lauretsulfāts (SLS) zobu pastas līdzekļos;

xvi) nātrija fosfāts, dihidrāts; dinātrija fosfāts, heptahidrāts; trinātrija ortofosfāts un fosforskābe, trinātrija sāls un dodekahidrāts [4];

xvii) vielas, kas atzītas par tādām, kam ir endokrīni disruptīvas īpašības;

xviii) šādas smaržvielas: benzilsalicilāts, butilfenila metilpropionāls, tetrametilacetiliktahidronaftalēni (OTNE);

xix) šādi izoflavoni: daidzeīns, genisteins;

xx) šādi konservanti: benzalkonija hlorīds, formaldehīdu izdalošas vielas, izotiazolinoni, kojskābe, parabēni, triklokarbāns, triklozāns;

xxi) šādi UV filtri: benzofenons, benzofenons-1, benzofenons-2, benzofenons-3, benzofenons-4, benzofenons-5, etilheksilmetoksicinamāts, homosalāts, oktokrilēns;

xxii) trifenilfosfāts.

Piezīmes

[1] Vielas nosaukums = “alkilfenols”, sk.: https://echa.europa.eu/es/advanced-search-for-chemicals.

[2] BHT joprojām var izmantot smaržvielās, ja BHT kopējais saturs smaržvielā ir mazāks par 100 ppm un BHT kopējā koncentrācija galaproduktā ir 0,0010 masas %.

[3] Fosfonātu, kas nav viegli bionoārdāms, joprojām var izmantot cietos noskalojamos līdzekļos kopējā koncentrācijā līdz 0,0600 % masas.

[4] Šīs vielas var atļaut, ja tās ir piemaisījumi, taču līdz kopējai koncentrācijai 500 ppm produktā.

4.c) Ierobežojumi attiecībā uz vielām, kas rada ļoti lielas bažas (SVHC)

Vielas, kuras atbilst Regulas (EK) Nr. 1907/2006 57. pantā minētajiem kritērijiem, ir identificētas saskaņā ar minētās regulas 59. pantā aprakstīto procedūru un ir iekļautas to kandidātvielu sarakstā apstiprināšanai, kas rada ļoti lielas bažas, neiekļauj līdzeklī neatkarīgi no to koncentrācijas.

4.d) Smaržvielas

i) Bērniem paredzētie līdzekļi ir bez smaržas. 4.d)i) kritērijs neattiecas uz zobu pastām, kas tiek tirgotas lietošanai bērniem.

ii) Līdzekļi, ko tirgo ar apzīmējumu “maigs/jutīgai ādai”, ir bez smaržas.

iii) Vielas, kas uzskaitītas SCCS atzinuma par smaržvielu alergēniem kosmētikas līdzekļos (10) 13-1. tabulā, ES ekomarķējumu saņēmušos produktos nav sastopamas koncentrācijās, kas pārsniedz 0,0100 % noskalojamos līdzekļos un 0,0010% nenoskalojamos līdzekļos.

iv) Visas vielas vai maisījumi, kas pievienoti līdzeklim kā smaržvielas, ir ražotas atbilstīgi Starptautiskās Smaržvielu asociācijas (International Fragrance Association – IFRA) prakses kodeksam, un ar tām jārīkojas atbilstīgi minētajam kodeksam. Kodekss ir pieejams IFRA tīmekļa vietnē: http://www.ifrafragrance.org/. Ražotājs ievēro IFRA standartos sniegtos ieteikumus attiecībā uz materiālu aizliegumu, lietošanas ierobežojumiem un norādītajiem tīrības kritērijiem.

4.e) Konservanti

i) Konservanti, kas klasificēti kā H317 vai H334, ir aizliegti neatkarīgi no koncentrācijas.

ii) Produktā esošie konservanti neizdala vielas vai nenoārdās līdz tādām vielām, kas ir klasificētas saskaņā ar 4.a) kritērija prasībām.

iii) Produkts var saturēt konservantus, ja tie nav bioakumulatīvi. Konservantu neuzskata par bioakumulatīvu, ja BCF < 500 vai log Kow < 4,0. Ja ir pieejama gan BCF, gan log Kow vērtība, izmanto lielāko izmērīto vērtību.

iv) Konservantiem, ko izmanto līdzekļos, kuri ir saskarē ar muti (piemēram, zobu pastā, mutes skalošanas līdzeklī, lūpu kopšanas līdzekļos, nagu lakās), jābūt apstiprinātiem kā pārtikas piedevām saskaņā ar Eiropas Padomes un Parlamenta Regulu (EK) Nr. 1333/2008 (11).

4.f) Krāsvielas

i) Krāsvielas kas klasificētas kā H317 vai H334, ir aizliegtas neatkarīgi no koncentrācijas.

ii) Produktā esošās krāsvielas nav bioakumulatīvas. Krāsvielu neuzskata par bioakumulatīvu, ja BCF < 500 vai log Kow < 4,0. Ja ir pieejama gan BCF, gan log Kow vērtība, izmanto lielāko izmērīto vērtību. Ja krāsvielu ir atļauts izmantot pārtikā, dokumentācija par bioakumulācijas potenciālu nav jāiesniedz.

iii) Krāsvielām, ko izmanto līdzekļos, kuri ir saskarē ar muti (piemēram, zobu pastā, mutes skalošanas līdzeklī, lūpu kopšanas līdzekļos, nagu lakās), jābūt apstiprinātiem kā pārtikas piedevām saskaņā Regulu (EK) Nr. 1333/2008.

iv) Bārija, bismuta, kadmija, kobalta, sešvērtīgā hroma (hroms VI), svina un niķeļa piemaisījumu saturs dekoratīvās kosmētikas līdzekļos un matu krāsās ir ierobežots līdz koncentrācijām, kas mazākas par 10 ppm. Dzīvsudraba piemaisījumu saturs dekoratīvās kosmētikas līdzekļos un matu krāsās ir ierobežots līdz koncentrācijām, kas mazākas par 1 ppm.

4.g) UV filtri

UV filtrus var pievienot tikai tādiem līdzekļiem, ko nenoskalo un kas paredzēti lietotāja aizsardzībai pret sauli, piemēram, sauļošanās līdzekļiem un daudzfunkcionāliem līdzekļiem ar saules aizsargfunkciju. UV filtri aizsargā tikai lietotāju, ne līdzekli.

Visi līdzekļa sastāvā esošie UV nav bioakumulatīvi (BCF <500 / log Kow< 4,0), vai arī tiem ir zemāks izmērītais toksiskums, proti, NOEC/ECx > 0,1 mg/l vai EC/LC50 > 10,0 mg/l.

Novērtēšana un verifikācija. Pieteikuma iesniedzējs iesniedz parakstītu deklarāciju par atbilstību iepriekš minētajiem apakškritērijiem, kuru pamato ar piegādātāju deklarācijām par 4.a)ii), 4.e), 4.f) un 4.g) kritēriju, un turpmāk minētos pierādījumus.

Lai pierādītu atbilstību 4.a), 4.b) un 4.c) apakškritērijam, pieteikuma iesniedzējs iesniedz:

(i) DDL par ikvienu vielu/maisījumu un tā koncentrāciju galaproduktā;

(ii) rakstisku apliecinājumu, ka ir izpildīts 4.a), 4.b) un 4.c) apakškritērijs.

Attiecībā uz vielām, kam nepiemēro 4.a) apakškritēriju (sk. Regulas (EK) Nr. 1907/2006 IV un V pielikumu), lai pierādītu atbilstību, pietiek ar pieteikuma iesniedzēja deklarāciju, kurā tas pierāda atbilstību.

Attiecībā uz minerāleļļu piesātinātajiem ogļūdeņražiem (MOSH) un minerāleļļu aromātiskajiem ogļūdeņražiem (MOAH), kas paredzēti 4.b) apakškritērijā, pierāda atbilstību ieteikumiem7, ko sniegusi Cosmetic Europe attiecībā uz minerāleļļām.

Attiecībā uz 4.c) apakškritēriju atsaucas uz jaunāko pieteikuma iesniegšanas dienā spēkā esošo sarakstu ar vielām, kas rada ļoti lielas bažas (12).

Lai pierādītu atbilstību 4.d) apakškritērijam, pieteikuma iesniedzējs iesniedz parakstītu atbilstības deklarāciju, ko vajadzības gadījumā pamato ar smaržvielas ražotāja deklarāciju.

Lai pierādītu atbilstību 4.e) apakškritērijam, pieteikuma iesniedzējs iesniedz: katra pievienotā konservanta DDL kopijas un informāciju par tā BCF un/vai log Kow vērtībām.

Lai pierādītu atbilstību 4.f) apakškritērijam, pieteikuma iesniedzējs iesniedz: DDL kopijas par katru pievienoto krāsvielu un informāciju par tās BCF un/vai log Kow vērtību vai dokumentāciju, kas apliecina, ka krāsvielu ir atļauts lietot pārtikā.

Lai pierādītu atbilstību 4.g) apakškritērijam, pieteikuma iesniedzējs iesniedz: katra UV filtra DDL kopiju kopā ar informāciju par tā BCF un/vai log Kow vērtību vai mazāko pieejamo NOEC/ECx/EC/LC50 vērtību. Turklāt iesniedz deklarāciju par to, ka nano TiO2, ja to izmanto, atbilst Regulas (EK) Nr. 1223/2009 VI pielikumā paredzētajiem nosacījumiem.

Minētos pierādījumus kompetentajām iestādēm var tieši iesniegt arī jebkurš piegādātājs pieteikuma iesniedzēja produktu piegādes ķēdē.

5. kritērijs. Iepakojums

Sertificējamā noskalojamā līdzekļa (izņemot zobu pastas) minimālais tilpums ir 150 ml.

a) Primārais iepakojums

Primārais iepakojums ir tiešā saskarē ar saturu.

Produktu pārdodot, nav atļauts izmantot papildu iepakojumu, piemēram, kartona kārbu pudelei, izņemot sekundāro iepakojumu, kurā ir apvienots produkts un tā uzpildes elements un produkti, kuru lietošanai vajadzīgi vairāki elementi. Lietošanai mājās paredzētiem noskalojamiem produktiem, ko pārdod ar dozatora sūknīti un ko var atvērt, nesabojājot konstrukciju, nodrošina atkārtotas uzpildes iespēju tāda paša vai lielāka tilpuma primārajā iepakojumā.

Piezīme. Kartona kastes, ko izmanto produktu transportēšanai uz mazumtirdzniecības veikaliem, neuzskata par sekundāro iepakojumu.

Novērtēšana un verifikācija. Pieteikuma iesniedzējs iesniedz parakstītu deklarāciju un attiecīgus pierādījumus (piemēram, tirgoto produktu attēlus).

b) Iepakojuma ietekmes pakāpe (IIP)

Iepakojuma ietekmes pakāpe (IIP) ir mazāka par 0,20 g iepakojuma uz gramu produkta katram iepakojumam, kurā produkts tiek pārdots. Šī prasība neattiecas uz produktiem, kas iepakoti metāla aerosola baloniņos. IIP aprēķina (katram iepakojumam atsevišķi) šādi:

IIP = (W + (Wrefill × F) + N + (Nrefill × F))/(D + (Drefill × F)),

kur

“W” ir iepakojuma masa (primārais + daļa no sekundārā [1], ieskaitot etiķetes) (g); “Wrefill” ir atkārtoti uzpildāmā produkta iepakojuma masa (primārais + daļa no sekundārā [1], ieskaitot etiķetes) (g); “N” ir neatjaunīgā + nereciklētā iepakojuma masa (primārais + daļa no sekundārā (1), ieskaitot etiķetes) (g); “Nrefill” ir neatjaunīgā un nereciklētā atkārtoti uzpildāmā produkta iepakojuma masa (primārais + daļa no sekundārā (1), ieskaitot etiķetes) (g); “D” ir galvenajā iepakojumā ietvertā produkta masa (g); Drefill ir atkārtotai uzpildīšanai paredzētā produkta masa (g); “F” ir atkārtotās uzpildīšanas elementu skaits, kas vajadzīgs, lai iegūtu kopējo uzpildāmo daudzumu, un ko aprēķina šādi: F = V × R/Vrefill,

kur

“V” ir galvenā iepakojuma tilpums (ml); “Vrefill” ir atkārtoti uzpildāmā iepakojuma tilpums (ml); “R” ir uzpildāmais daudzums. Tas ir galvenā iepakojuma atkārtotas uzpildīšanas reižu skaits. Ja F nav vesels skaitlis, to noapaļo uz augšu līdz nākamajam veselajam skaitlim.

Gadījumā, ja atkārtoti uzpildāmā iepakojuma nav, IIP aprēķina šādi:

IIP = (W + N)/D.

Ražotājs norāda paredzēto atkārtotas uzpildīšanas reižu skaitu vai izmanto standarta vērtības R = 5 plastmasai un R = 2 kartonam.

Šo prasību neattiecina uz primāro iepakojumu, kas satur vairāk nekā 80 % reciklēta materiāla.

Uz dekoratīvo kosmētiku attiecina šādu vienādojumu:

PIR= Σ(iepakojums, + nereciklēts,i) / 2* līdzklis, kopā ≤ 0,80

kur

“Wiepakojums, i” ir iepakojuma komponenta i masa; “Wnereciklēts, i” ir nereciklētā materiāla masa iepakojuma komponentā i (ja tas nav reciklēts, materiāls iepakojumā ir Wnereciklēts = Wiepakojums); “Wlīdzeklis, kopā” ir galaprodukta masa (iepakojums un saturs).

Piezīme. [1] Tā iepakojuma proporcionālā masa, ko izmanto produktu grupēšanai (piemēram, 50 % no kopējās grupētā iepakojuma masas, ja divus produktus pārdod kopā).

Novērtēšana un verifikācija. Pieteikuma iesniedzējs iesniedz produkta IIP vērtības aprēķinu. Šīs vērtības aprēķināšanai izmantojamā izklājlapa ir pieejama ES ekomarķējuma tīmekļa vietnē. Ja produktu pārdod dažādos iepakojumos (t. i., ar dažādiem tilpumiem), aprēķinu iesniedz par katru iepakojuma izmēru, par kuru tiek piešķirts ES ekomarķējums. Pieteikuma iesniedzējs iesniedz parakstītu iepakojuma ražotāja deklarāciju par to, kāds ir pēcpatēriņa posmā reciklētā materiāla vai atjaunīgas izcelsmes materiāla sastāvs iepakojumā un aprakstu par piedāvātās atkārtotās uzpildīšanas sistēmu, ja tāda ir (uzpildīšanas sistēmas veidi, tilpums). Atkārtoti uzpildāmā iepakojuma apstiprināšanai pieteikuma iesniedzējs vai mazumtirgotājs pierāda, ka uzpildes elementi būs pieejami iegādei tirgū. Pieteikuma iesniedzējs nodrošina pēcpatēriņa reciklētā satura verifikāciju (veic trešā puse) un izsekojamību. Lai atbalstītu verifikāciju, var izmantot reciklētāju sertifikātu atbilstoši sertifikācijas shēmai, ievērojot standartu EN 15343. Lai atbalstītu verifikāciju, var izmantot produkta ražošanas sertifikāciju pārveidotājiem atbilstoši sertifikācijas shēmai, kurā izmanto kontrolētas jaukšanas modeli, kas aprakstīts ISO 22095.

c) Informācija uz primārā iepakojuma un tā dizains

i) Informācija uz primārā iepakojuma

Devas un atkārtota uzpildīšana.

Pieteikumu iesniedzēji uz primārā iepakojuma etiķetes norāda pareizas izmantojamās devas vai pienācīgo daudzumu un iekļauj šādu teikumu:

“produkta izmantošana pareizās devās mazina ietekmi uz vidi un ļauj ietaupīt naudu”.

Gadījumos, kad pareizo devu konkrētam produktam nevar noteikt, jo tā ir atkarīga no patēriņa aspektiem (piemēram, apmatojuma garuma), minētā teikuma vietā izmanto šādu teikumu:

“dozējiet produktu piesardzīgi, lai to lieki nelietotu pārāk daudz”.

Ja produkts ir uzpildāms atkārtoti, pieteikuma iesniedzējs šo informāciju papildina ar aicinājumu izmantot atkārtotu uzpildi, lai mazinātu ietekmi uz vidi un ietaupītu naudu.

Informācija par rīcību pēc derīguma termiņa beigām.

Pieteikuma iesniedzēji iekļauj teikumu vai piktogrammu par iztukšota iepakojuma utilizāciju (piemēram, “iztukšotais iepakojums/trauks jāizmet reciklēšanai paredzētā konteinerā”).

Piezīme. Šo prasību neattiecina uz produktiem, kuru izmēru dēļ nav iespējams pienācīgi norādīt informāciju vietas trūkuma vai teksta salasāmības apsvērumu dēļ.

ii) Primārā iepakojuma dizains

Noskalojamie līdzekļi.

Primārā iepakojuma dizains ir tāds, kas:

a) ļauj produktu viegli lietot pareizajās devās, izmantojot dozatora sūknīti [1] vai nodrošinot, ka augšējā atvere nav pārāk plata. Šī prasība neattiecas uz atkārtotu izpildi;

b) nodrošina, ka vismaz 95 % produkta var viegli izņemt no trauka. Produkta atlikuma daudzumu traukā (R), kam jābūt mazākam par 5 %, aprēķina šādi: R = ((m2 – m3)/(m1 – m3)) × 100 (%), kur “m1” ir primārais iepakojums un produkts (g); “m2” ir primārais iepakojums un produkta atlikums normālos lietošanas apstākļos (g); “m3” ir iztukšots un iztīrīts primārais iepakojums (g). Prasība, kas noteikta b) apakšpunktā, neattiecas uz noskalojamiem līdzekļiem, kuru primāro iepakojumu var atvērt manuāli un produkta atlikumu var dabūt ārā, pievienojot ūdeni. Nenoskalojami un neizskalojami kosmētikas līdzekļi.

a) Neizskalojamo kondicionētāju pudeļu iztukšošanas līmenis ir 90 %, vai arī tām ir vāciņš, ko var noņemt, neizmantojot instrumentus.

b) Krēma pudeļu iztukšošanas līmenis ir 90 %, vai arī tām ir vāciņš, ko var noņemt, neizmantojot instrumentus.

Norādīto nenoskalojamo līdzekļu atlikuma daudzumu traukā (R), kam jābūt mazākam par 10 %, aprēķina pēc tādas pašas formulas kā noskalojamiem līdzekļiem.

Piezīmes. [1] Šķidrajām roku ziepēm dozatora sūknītis vai dozators, ko pārdod kopā ar līdzekli, neļauj ar vienu pilnu nospiešanas reizi iegūt vairāk par 2 g (vai 3 ml) ziepju.

Novērtēšana un verifikācija. Pieteikuma iesniedzējs iesniedz dozēšanas ierīces aprakstu (piemēram, shematisku zīmējumu, attēlus utt.), testa ziņojumu ar rezultātiem, kas gūti mērījumos par noskalojamā kosmētikas līdzekļa atlikuma daudzumu iepakojumā, un produkta iepakojuma augstas izšķirtspējas attēlu, kurā skaidri redzami teikumi, kas minēti 5.c)i) apakškritērijā (ja piemērojams). Pieteikuma iesniedzējs iesniedz dokumentētus pierādījumus par to, kurš no 5.c)i) apakškritērijā minētajiem gadījumiem ir attiecināms uz tā produktu(-iem). Testa procedūra atlikušā daudzuma noteikšanai ir aprakstīta lietotāja rokasgrāmatā, kas pieejama ES ekomarķējuma tīmekļa vietnē.

d) Reciklēšanai piemērota plastmasas iepakojuma dizains

Plastmasas iepakojums ir izstrādāts tā, lai atvieglotu efektīvu reciklēšanu, izvairoties lietot potenciālus kontaminantus vai nesavietojamus materiālus, par kuriem zināms, ka tie kavē atšķirošanu vai atkārtotu pārstrādi vai samazina reciklāta kvalitāti. Etiķete vai apvalks, aizvars un — vajadzības gadījumā — aizturpārklājumi vai nu atsevišķi, vai kopā neietver 8. tabulā uzskaitītos materiālus un sastāvdaļas.

Šī prasība neattiecas uz zobu pastas tūbiņām, sūknīšiem un aerosola baloniņiem.

8. tabula

No iepakojuma elementiem izslēgtie materiāli un sastāvdaļas

Iepakojuma elements Izslēgtais materiāls vai sastāvdaļa (*1) Etiķete vai apvalks — PS etiķete vai apvalks, ko izmanto ar PET, PP vai HDPE iepakojumu — PVC etiķete vai apvalks, ko izmanto ar PET, PP vai HDPE iepakojumu — PETG etiķete vai apvalks, ko izmanto ar PET iepakojumu. — PET etiķete vai apvalks (izņemot LDPET (< 1 g/cm3)), ko izmanto ar PET iepakojumu. — Jebkāds cits plastmasas materiāls apvalkiem vai etiķetēm ar blīvumu > 1 g/cm3, ko izmanto ar PET iepakojumu — Jebkāds cits plastmasas materiāls apvalkiem/etiķetēm ar blīvumu < 1 g/cm3, ko izmanto ar PP vai HDPE iepakojumu — Etiķetes vai apvalki, kas ir metalizēti vai ir piemetināti iepakojumam (iekausētas etiķetes). — PSL (pašlīmējoša) etiķete, ja vien līmviela nav noņemama ar ūdeni mazgāšanas apstākļos reciklēšanas procesā. — PET PSL etiķete, ja vien līmviela nav noņemama ar ūdeni mazgāšanas apstākļos reciklēšanas procesā un tai nav reaktivācijas. Aizvars — PS aizvars, ko izmanto ar PET, PP vai HDPE iepakojumu — PVC aizvars, ko izmanto ar PET, PP vai HDPE iepakojumu — PETG aizvari un/vai aizvara materiāls, kura blīvums ir lielāks nekā 1 g/cm3 un kuru izmanto ar PET iepakojumu — Aizvari (vai to daļas), kas izgatavoti no metāla, stikla, EVA — Aizvari (vai to daļas), kas izgatavoti no silikona. Izņēmumi ir silikona aizvari ar blīvumu < 1 g/cm3, ko izmanto ar PET iepakojumu, un silikona aizvari ar blīvumu > 1 g/cm3, ko izmanto ar PP vai HDPE iepakojumu — Metāla folijas vai vāciņi, kas paliek piestiprināti pie pudeles vai aizvara pēc produkta atvēršanas Aizturpārklājumi — Poliamīds, EVOH ar saistslāņiem, kas izgatavoti no polimēra, kurš atšķiras no iepakojumam izmantotā, funkcionāli poliolefīni, metalizēti un gaismu aizturoši aizturpārklājumi

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju, kurā norāda iepakojuma materiāla (tostarp trauka, etiķetes vai apvalka, uzlīmju, aizvaru un aizturpārklājuma) sastāvu, un pievieno ražotāja dokumentāciju kopā ar primārā iepakojuma paraugu.

6. kritērijs. Ilgtspējīga palmu eļļas, palmu kodolu eļļas un to atvasinājumu ieguve

Ja atjaunīgās sastāvdaļas ir no palmu eļļas vai no palmu kodolu eļļas, vai ir atvasinātas no palmu eļļas vai palmu kodolu eļļas, 100 % (masas) atjaunīgo sastāvdaļu atbilst ilgtspējīgas ražošanas prasībām, kuras paredz sertifikācijas shēma, ko pārvalda daudzpusēja organizācija, kurā plaši pārstāvētas nevalstiskās organizācijas (NVO), nozare, finanšu iestādes un valdības un kura aptver vidisko ietekmi uz augsni, biodaudzveidību, organiskajiem oglekļa uzkrājumiem un dabas resursu saglabāšanu.

Novērtēšana un verifikācija. Lai pierādītu atbilstību, iesniedz pierādījumus, proti, trešo personu pārraudzības ķēžu sertifikātus par to, ka produktā vai tā ražošanā izmantotās izejvielas iegūtas no ilgtspējīgi apsaimniekotām plantācijām. Attiecībā uz palmu eļļu un palmu kodolu eļļu ir pieņemami Roundtable for Sustainable Palm Oil (RSPO) sertifikāti vai līdzvērtīgas vai stingrākas ilgtspējīgas ražošanas shēmas sertifikāti, kas apliecina atbilstību jebkuram no šiem modeļiem:

— līdz 2025. gada 1. janvārim: identitātes saglabāšanas modelis, segregācijas modelis vai masas bilances modelis;

— pēc 2025. gada 1. janvāra: identitātes saglabāšanas un segregācijas modelis.

Attiecībā uz palmu eļļas un palmu kodolu eļļas atvasinājumiem ir pieņemami RSPO sertifikāti vai līdzvērtīgas vai stingrākas ilgtspējīgas ražošanas shēmas sertifikāti, kas apliecina atbilstību jebkuram no šiem modeļiem: identitātes saglabāšanas modelis, segregācijas modelis vai masas bilances modelis.

Attiecībā uz palmu eļļu, palmu kodolu eļļu un tās atvasinājumiem iesniedz masas bilances aprēķinu un/vai izejvielu ražotāja rēķinus / pavadzīmes, kas apliecina, ka sertificēto izejvielu īpatsvars atbilst sertificēto palmu eļļas, palmu kodolu eļļas un/vai tās atvasinājumu daudzumam. Vai arī iesniedz ražotāja deklarāciju, kas apliecina, ka visa iegādātā palmu eļļa, palmu kodolu eļļa un/vai tās atvasinājumi ir sertificēti. Kompetentās iestādes katru gadu pārbauda sertifikātu derīgumu attiecībā uz katru sertificēto produktu/sastāvdaļu [1].

Piezīmes. [1] Verifikāciju var veikt RSPO tīmekļa vietnē, kur ir norādīts sertifikāta statuss reāllaikā: https://www.rspo.org/certification/search-for-supply-chain-certificate-holders.

7. kritērijs. Piemērotība lietošanai

Līdzekļa spēju pildīt savu primāro funkciju (piemēram, attīrīšana, kondicionēšana) un norādītās sekundārās funkcijas (piemēram, pretblaugznu iedarbība, krāsas aizsardzība, maigs/jutīgai ādai) pierāda ar laboratorijas testu(-iem) vai testu, kurā piedalās patērētāji. Testus veic saskaņā ar “Pamatnostādnēm kosmētikas līdzekļu efektivitātes novērtēšanai” (13) un instrukcijām lietotāja rokasgrāmatā, kas pieejama ES ekomarķējuma tīmekļa vietnē.

Testus veic, izmantojot pieteikuma iesniedzēja norādītās devas [1]. Testus veic vismaz par līdzekļa iedarbīgumu/sniegumu un tā lietošanas vieglumu. Ja ir pieejams atzīts standartizēts laboratorijas tests (piemēram, Komisijas Ieteikums 2006/647 (14) attiecībā uz sauļošanās līdzekļiem), izmanto to, un testus, kuros piedalās patērētāji, neuzskata par līdzvērtīgiem. Testos izdara secinājumu, kas skaidri nosaka, kā testa rezultāti pierāda katru individuālo testēto parametru/īpašību.

Ja ir pieejamas valsts pamatnostādnes par fluora saturu zobu pastā, izmanto tās. Minētais neattiecas uz fluoru nesaturošām zobu pastām, ko neatkarīga puse novērtējusi kā tikpat aizsargājošas kā fluoru saturošās zobu pastas.

Laboratorijas testos iekļauj vismaz šādus parametrus:

— kā/kāpēc tika izvēlēta attiecīgā testēšanas metode un kā to var izmantot, lai dokumentētu līdzekļa sniegumu/kvalitāti,

— parametri un/vai īpašības, kas tika testētas, un kāpēc tās tika izvēlētas.

Ja laboratorijas testi nav pieejami, var izmantot testus, kuros piedalās patērētāji. Testos, kuros piedalās patērētāji, patērētājiem uzdod jautājumus par līdzekļa iedarbīgumu/sniegumu salīdzinājumā ar līdzvērtīgu tirgū populārāko līdzekli. Patērētājiem uzdotajos jautājumos aptver vismaz šādus aspektus:

1) cik labi līdzeklis iedarbojas salīdzinājumā ar tirgū populārāko līdzekli, izmantojot tādu pašu devu?

2) cik viegli līdzekli (noskalojamiem līdzekļiem) ir ieklāt matos un/vai uzklāt uz ādas un to izskalot no matiem vai noskalot no ādas salīdzinājumā ar tirgū populārāko līdzekli?

Testos, kuros piedalās patērētāji, iekļauj vismaz 20 patērētājus, un vismaz 80 % no viņiem ir apmierināti ar līdzekli vismaz tikpat ļoti kā ar līdzvērtīgu tirgū populārāko līdzekli.

Piezīmes. [1] Izmantotajai devai vajadzētu būt tādai pašai, kāda norādīta 5.c)i) kritērijā. Ja pareizu devu nevar noteikt 5.c)i) kritērijā, pieteikuma iesniedzējs norāda devu, ko izmanto testa veikšanai, pamatojot savu izvēli.

Novērtēšana un verifikācija. Pieteikuma iesniedzējs dokumentē testa protokolu (laboratorijas testu(-us) vai testu, kurā piedalās patērētāji), kas ievērots, lai testētu līdzekļa iedarbīgumu. Pieteikuma iesniedzēji iesniedz šā protokola rezultātus, kas pierāda to, ka līdzeklis pilda primārās un sekundārās funkcijas, kas norādītas uz līdzekļa etiķetes vai iepakojuma.

Lai pierādītu, ka līdzeklis pilda savu primāro funkciju un norādītās sekundārās funkcijas, var izmantot laboratorijas testus, kas veikti saskaņā ar Regulu (EK) Nr. 1223/2009 un Komisijas Regulu (ES) Nr. 655/2013 (15) . Nav nepieciešams veikt jaunus īpašus testus, lai pierādītu iepriekš pierādītu funkciju.

8. kritērijs. Informācija, ko norāda kosmētikas līdzekļu ES ekomarķējumā

Fakultatīvajā uzlīmē ar tekstlodziņu iekļauj šādu informāciju:

— “izpildītas stingras prasības attiecībā uz kaitīgām vielām”,

— “testēts sniegums”,

— “mazāk izlietotā iepakojuma”.

Pieteikuma iesniedzējs ievēro ES ekomarķējuma logotipam veltītajās vadlīnijās sniegtās norādes, kā pareizi izmantojams ES ekomarķējuma logotips:

http://ec.europa.eu/environment/ecolabel/documents/logo_guidelines.pdf.

Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam kopā ar augstas izšķirtspējas attēlu, kurā skaidri redzama produkta iepakojuma etiķete, reģistrācijas/licences numurs un attiecīgā gadījumā norādes, kas uzrādāmas kopā ar etiķeti.

(1) http://ec.europa.eu/environment/ecolabel/documents/did_list/didlist_part_a_en.pdf

http://ec.europa.eu/environment/ecolabel/documents/did_list/didlist_part_b_lv.pdf

(2) DID numurs ir izmantotās vielas numurs DID sarakstā.

(3) Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

((*1)) “Bez ierobežojuma” nozīmē: neatkarīgi no koncentrācijas (analītiskā noteikšanas robeža) visām vielām, izņemot piemaisījumus, kuru maksimālā koncentrācija galaproduktā var sasniegt 0,0100 % (masas) noskalojamos līdzekļos un līdz 0,0010% (masas) nenoskalojamos līdzekļos.

((*2)) Attiecībā uz konservantiem un krāsvielām, kas klasificētas kā H317 un H334, robežvērtība ir “bez ierobežojuma”.

((*3)) Attiecas tikai uz UV filtriem

(4) Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

(5) Eiropas Parlamenta un Padomes Regula (EK) Nr. 1223/2009 (2009. gada 30. novembris) par kosmētikas līdzekļiem (OV L 342, 22.12.2009., 59. lpp.).

(6) Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

(7) Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV L 167, 27.6.2012., 1. lpp.).

(8) Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

((*1)) Neattiecas uz šādām vielām: enzīmiem (ieskaitot stabilizatorus un konservantus enzīmu izejvielās), ja tie ir šķidrā veidā vai kā granulāta kapsulas; α-tokoferola acetātu; amidoamīnu, kas var būt iekļauts ar maksimālo koncentrāciju 0,3 masas % kā piemaisījums kokamidopropilbetaīnā (CAPB). Uz krāsvielām un konservantiem ar bīstamības klasi H317 vai H334 šo prasību attiecina neatkarīgi no koncentrācijas.

(9) https://www.cosmeticseurope.eu/files/3715/3907/8160/Recommendation_14_Mineral_Hydro_Carbons.pdf

(10) https://ec.europa.eu/health/scientific_committees/consumer_safety/docs/sccs_o_102.pdf

(11) Eiropas Parlamenta un Padomes Regula (EK) Nr. 1333/2008 (2008. gada 16. decembris) par pārtikas piedevām (OV L 354, 31.12.2008., 16. lpp.).

(12) http://echa.europa.eu/chem_data/authorisation_process/candidate_list_table_en.asp.

(*1) EVA – etilēnvinilacetāts, EVOH – etilēnvinilspirts, HDPE – augsta blīvuma polietilēns, LDPET – zema blīvuma polietilēna tereftalāts, PET – polietilēna tereftalāts, PETC – kristāla polietilēna tereftalāts, PETG – polietilēna tereftalāta glikols-modificēts, PP – polipropilēns, PS – polistirols, PSL – pašlīmējoša etiķete, PVC – polivinilhlorīds

(13) Pieejamas tiešsaistē: https://www.cosmeticseurope.eu/files/4214/6407/6830/Guidelines_for_the_Evaluation_of_the_Efficacy_of_Cosmetic_Products_-_2008.pdf

(14) Komisijas Ieteikums (2006. gada 22. septembris) par sauļošanās līdzekļu iedarbīgumu un ar to saistītajiem apgalvojumiem.

(15) Komisijas Regula (ES) Nr. 655/2013 (2013. gada 10. jūlijs), ar ko nosaka kopējus kritērijus tādu apgalvojumu pamatojumam, kas attiecas uz kosmētikas līdzekļiem (OV L 190, 11.7.2013., 3. lpp.).